Normalt tager man til stranden om sommeren. Men hvad gør man, hvis vejret ikke arter sig? De syv til 12-årige kan i hvert fald sagtens plaske og lege i vandet. Hele 44 svømmeklubber byder nemlig på AquaCamps, hvor man henover fem dage kan hygge sig med livredning, skattejagt og selvfølgelig svømning. I Nordjylland kan man komme til Aquacamp i Støvring, Aars, Lystrup, Hobro, Løkken og Aalborg. Alle børn kan være med, også selvom man ikke kan svømme. Interesserede børn kan tilmelde sig på Aquacamps egen hjemmeside .
Henover sommeren kan børnene boltre sig i bølgen blå - også selvom vejret ikke egner sig til udendørs aktivitet.